Nüüd kask jooksebki. Aga kui maalesõidust juba juttu tuli, siis ei saa ütlemata jätta: miks kõneldakse  mullustest prügikoristustalgutest kui suurest õnnestumisest?! Heakene küll, tulid korraks terved roodud inimesi metsa alla kokku ja prügi korjati ära, aga mis sellest kõigest kasu oli - teeperved, nagu bussiaknast nägin, on taas täpselt sama räpased või hullemadki kui mullu kevadel enne suurt prügihüsteeriat. Eriti jube on Tallinn ja Harjumaa. Ei mingit õnnestumist, niisiis. Et inimeste mõtteviisi muuta, ühekordsest hüsteeriast ei piisa, vaid tuleb süstemaatiliselt tegutseda. Nõlvak, ae, tule aga jälle appi!